als_Latn dik_Latn sag_Latn
KAS pro Kosovës, gjykata e Lozanës rrëzon kërkesën e Serbisë për anëtarësimin
Gjykata e arbitrazhit sportiv ka rrëzuar kërkesën e Serbisë për të anuluar anëtarësimin e Kosovës në UEFA. KAS-i nuk e ka marrë për bazë ankimimin e federatës serbe e cila pretendonte se vendimi për të anëtarësuar një shtet që nuk është pjesë e OKB-së është i padrejtë.
Rrëzohet edhe shpresa e fundit e Serbisë për të ndërhyrë në futbollin e Kosovës. Gjykata e arbitrazhit sportiv ka hedhur poshtë ankimimin e Serbisë në KAS për anëtarësimin e Kosovës në UEFA. Federata e Serbisë kërkonte anulimin e vendimit të qeverisë europiane të futbollit me pretendimin se Kosova nuk është pjesë e OKB-së.
Përgjigjia e gjykatës së Lozanës ka qënë e qartë: UEFA është bazuar tek rregullorja e brëndshme e saj dhe më konkretisht në nenin 5, pika 1.
Ky nen nuk i mohon anëtarësimin me të drejta të plota asnjë shteti që edhe pse nuk është në OKB ndodhet brënda kufijve të Europës dhe njihet nga shumica e vendeve anëtarë në Organizatën e Kombeve të Bashkuara
Lajmin e ka bërë të njohur në faqen e saj zyrtare federata e futbollit në Kosovë ku shkruhet se ka qënë vetë presidenti i UEFA Aleksander Ceferin ai që ka informuar drejtpërdrejt kreun e organit drejtues të këtij sporti në Kosovë, Fadil Vokrrin për vendimin e KAS-it.
Me këtë edhe njëherë u mposhtë shteti serb, i cili kishte paguar ekspertë për ta zhbërë vendimin e UEFA-s, si dhe iu mbyllë goja skeptikëve se gjoja mund të rikthehet vendimi i marrë nga UEFA”-ky ishte një ekstrakt i fjalëve të shkruara nga Vokrri në faqen zyrtare të federates.
Kosova u pranua në UEFA më datë 3 maj të 2016-ës gjatë kongresit të zhvilluar në Budapest të Hungarisë, ndërsa më 13 Maj erdhi anëtarësimi në FIFA.
als_Latn als_Latn als_Latn als_Latn als_Latn als_Latn als_Latn als_Latn